## Møtebok/protokoll for Askim menighetsråd

|  |  |
| --- | --- |
| **Møtedato:** | 08. oktober 2020 |
| **Møtetid:** | Kl 18.00 |
| **Møtested:** | Grøtvedt menighetssenter |

**Til stede fra menighetsrådet:** Espen Halvorsen, Ida Marie Nielsen, Ann-Christin Wøien, Thor Hals, Odd Kenneth Sydengen, Markus Hågensen, Marit Fredheim, Magne Torbjørnsen (sokneprest), Gunnlaug Brenne (Indre Østfold Kirkelige Fellesråd)

**Forfall:** Eva Witzøe, Erik Greibesland

**Saksliste**

**MR-sak 47/2020 Godkjenning av innkalling og protokoll fra forrige møte.**

Innkalling og protokoll ble godkjent.

*Vedtak:*  Årshjul for i år vedlegges protokollen når den sendes ut. Nytt årshjul utarbeides.

**MR-sak 48/2020 Møte med styret i Stiftelsen Askim prestegård**

**Til stede fra stiftelsen:** Tormod Melnæs, Bent Reidar Eriksen, Line Schie, Einar Bjorvand, Anne Lein.

*Saken gjelder:* Dialogen/kommunikasjonen mellom MR og stiftelsen har etter oppstart ikke vært god nok. Dette ønsker begge parter skal bli bedre. Møtet er derfor ment som en «restart» og for å komme i gang med dette igjen. Styret i stiftelsen er derfor invitert til MR-møtet. MR ønsker å få en status fra stiftelsen på drift og planer fremover.

*Vedtak:* MR ber FR om å utbetale til stiftelsen kr 50.000 som gjenstår for 2020. SAP er en viktig del av det totale tilbudet Askim menighet kan tilby lokalsamfunnet. MR vil fortsette å jobbe for en best mulig økonomisk støtte til stiftelsen og legger inn kr 150.000 til stiftelsen i sitt budsjettforslag for 2021. Dialogmøter mellom MR og stiftelsen legges inn i årshjulet.

Menighetens kulturutvalg bes komme med forslag til program til prestegårdskvelder på hverdager. Programmet må være i samsvar med vedtatt visjon/strategi og gjerne også være tilpasset yngre mennesker.

**MR-sak 49/2020 Orienteringer fra sokneprest**

*Saken gjelder:* Vi får en orientering fra sokneprest ift blant annet følgende områder:

* Koronasituasjonen
* Bemanning/rekrutttering
* Gudstjenester generelt, allehelgensmarkering og julegudstjenester

*Vedtak:* Orienteringen tas til etterretning.

**MR-sak 50/2020** **Orientering fra FR-møte 6. oktober 2020**

*Saken gjelder:* Det avholdes møte i Fellesrådet tirsdag 6. oktober. Thor har meldt forfall til dette møtet. Odd Kenneth møter i hans fravær, og vi får en orientering om de sakene som ble tatt opp der. Sakslisten til møtet ligger vedlagt.

*Vedtak:* Protokollen fra FR-møtet ettersendes menighetsrådets medlemmer.

**MR-sak 51/2020** **Innspill fra Misjonsutvalget**

*Saken gjelder:* Misjonsutvalget har hatt et møte etter sommerferien. Referat fra siste møte ligger vedlagt. Vi må ta stilling til punktene nevnt i sak 10.

*Vedtak:* Saken utsettes til neste møte.

**MF-sak 52/2020 Status rundt utvalget som jobber med å se på Grøtvedt Menighetssenter som en del av prosessen rundt kontorplassering**

*Saken gjelder:* På møtet i september ble det vedtatt å opprette et eget utvalg som skulle jobbe videre med et mulig salg av Grøtvedt MS til fordel for å bygge nye lokaler i sammenheng med en utvidelse av kontorfasilitetene oppe ved kirken. Det gis en status fra utvalget så langt.

*Vedtak:* MR tar orientering til etterretning.

**MR-sak 53/2020 Gjennomføring av menighetsmøtet 25. oktober**

*Saken gjelder:* Vi har satt opp søndag 25. oktober 2020 som dato for å ha et menighetsmøte rett etter gudstjenesten. Agenda som ble satt opp på siste MR-møtet var:

* Orientering om hvordan kirken driftes under koronaen
* Ny gudstjenesteordning
* Fjerning av benker i kirkerommet
* Orientering om mulig salg av Grøtvedt MS til fordel for nye lokaler ved kirken.

Vi må avklare nærmere innhold og omfang av den informasjonen som skal gis samt oppgavefordeling.

*Vedtak::*Sognepresten legger ut agenda for menighetsmøtet på menighetens nettside. Møtet holdes i kirken. Menighetsrådets medlemmer hjelper til med servering av kaffe etc.

**MR-sak 54/2020** **Status økonomi/budsjettjobbing 2021**

*Saken gjelder:* Vi har så langt i dette driftsåret hatt lite økonomirapportering som har gått direkte på Askim menighet. Vi nærmer oss også budsjett for 2021. Det gis en status på dette etter at MR-leder har hatt en oppfølgingssamtale med fungerende kirkeverge.

*Vedtak:* Vi ber om en oversikt fra kirkevergen.

**MR-sak 55/2020 Orienteringer/oppfølging av saker**

* Møte med MR-ledere, kirkeverge og leder i fellesrådet – Ida Marie gir en kort status/rapport fra dette møtet.
* Pengetap etter innbruddet i sommer. I safen som ble stjålet, lå det dessverre offerpenger for til sammen kr. 5.142. Av disse midlene skulle kr. 1.603,- overføres til Blå Kors og kr. 570,- til Felleskirkelig lederforum. Det vil si at kr. 2.969,- var offer til menighetens arbeid og kr. 2.173,- til andre. Hvordan forholder vi oss til dette?
* Innspill fra AU på referater/protokoll fra MR-møter fremover.
* Vårt nye menighetsblad er på vei ut i posten.
* Forespørsel fra diakon om støtte til arrangement ifb allehelgen. Notat ligger vedlagt.
* Mail fra Eva Witzøe – behov for sykemelding/permisjon inntil videre.
* Årsmøtet i Kirkens SOS Borg er utsatt til 2021.
* Innbydelse til Sjømannskirkens regionsårsmøte 2020 i Østfold

I tillegg orienterte sognepresten om en innbydelse fra kommunens utvalg for stedsutvikling. De ønsker at to representanter fra kirken deltar i et møte for ideutveksling.

Gode Naboer fortsetter. «Juletre med mening» og vinterfest med gudstjeneste planlegges gjennomført. Det er ønske om å dele ut en frivillighetspris for Askim.

Vi har fått spørsmål fra et firma om leie av kjøkkenet på Grøtvedt menighetssenter til cateringvirksomhet.

*Vedtak::* Det var enighet om å sende kr. 1.603 til Blå Kors og kr. 570 til Felleskirkelig lederforum. Resten av de stjålne pengene må anses tapt.

Eva Witzøe innvilges permisjon fra MR, og 1. vara møter fast inntil videre. Marit Fredheim møter i AU i hennes fravær.

Det ble også vedtatt å bevilge omsøkt beløp, kr. 4.700, til allehelgenkransverksted.

 Ann-Christin Wøien møter sammen med diakon på møte om stedsutvikling i kommunen.

 Vi stiller oss negative til utleie av kjøkkenet på menighetssenteret.

**MR-sak 56/2020** **Åpen post**

Her kan alle medlemmer komme med innspill til nye saker som en ønsker å ta opp. Bare en kort introduksjon uten tid til debatt.

Det fremkom ingen saker under dette punktet.

|  |
| --- |
|  |
|  |

Møtet hevet klokka 21.30

Espen Halvorsen (sign.)

Leder i rådet

 Marit Fredheim

 sekretær i rådet